CELEX: 32017R1266
Language: da
Date: 2017-07-11 00:00:00
Title: Kommissionens gennemførelsesforordning (EU) 2017/1266 af 11. juli 2017 om ophævelse af forordning (EF) nr. 2494/96 om tarifering af visse varer i den kombinerede nomenklatur

14.7.2017   
            
            
               DA
            
            
               Den Europæiske Unions Tidende
            
            
               L 183/1
            
         KOMMISSIONENS GENNEMFØRELSESFORORDNING (EU) 2017/1266
   af 11. juli 2017
   om ophævelse af forordning (EF) nr. 2494/96 om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af visse varer.
            
         
               (2)
            
            
               Ved Kommissionens forordning (EF) nr. 2494/96 (3) tariferes »ark af polyethylenterephtalat med en tykkelse på højst 10 mikrometer, beklædt med termisk blæk og i ruller af en bredde på 62 cm« under pos. 3215 i den kombinerede nomenklatur som »Trykfarver, blæk, tusch og lignende farver, også koncentreret eller i fast form«. Tarifering af produktet under pos. 3215 var baseret på den almindelige tariferingsbestemmelse 3 b) vedrørende den kombinerede nomenklatur, men i begrundelsen gives der ikke detaljer med hensyn til de mulige KN-positioner, der skal tages i betragtning ved anvendelsen af den almindelige tariferingsbestemmelse 3 b). Særligt mangler årsagerne til udelukkelsen af pos. 9612, som ud over stempelpuder dækker »Farvebånd med farve til skrivemaskiner, instrumenter og lign., også på spoler eller i kassetter«.
            
         
               (3)
            
            
               Forordning (EF) nr. 2494/96 vedrører såkaldte »jumboruller«, der ikke er brugsklare produkter, men ruller af betydelig længde, som ikke kan indføres i skrivemaskiner eller lignende maskiner uden et yderligere fremstillingstrin. Disse oplysninger mangler i produktbeskrivelsen i bilaget til forordning (EF) nr. 2494/96, og fraværet af disse oplysninger kan medføre forkert tarifering af brugsklare farvebånd. Brugsklare farvebånd skal tariferes under pos. 9612.
            
         
               (4)
            
            
               Eftersom den af forordning (EF) nr. 2494/96 omfattede vare ikke længere er tilgængeligt på markedet, skønnes samme forordning ikke længere at være nødvendig. De fleste farvebånd, der på nuværende tidspunkt er tilgængelige på markedet, selv af betydelig længde og bredde, kan tages direkte i brug ved indførelse i skrivemaskiner eller lignende maskiner uden et yderligere fremstillingstrin. Der vil desuden blive udarbejdet en forklarende bemærkning til KN-underpos. 9612 10 10 til 9612 10 80 med vejledning vedrørende tariferingen af farvebånd.
            
         
               (5)
            
            
               Forordning (EF) nr. 2494/96 bør derfor ophæves for at undgå potentielt divergerende tarifering af farvebånd og for at sikre ensartet anvendelse af den kombinerede nomenklatur i Unionen.
            
         
               (6)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Forordning (EF) nr. 2494/96 ophæves.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. juli 2017.
      
         
            På Kommissionens vegne
         
         
            For formanden
         
         Stephen QUEST
         
            Generaldirektør
         
         
            Generaldirektoratet for Beskatning og Toldunion
         
      
   
   
      (1)  EUT L 269 af 10.10.2013, s. 1.
   
      (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
   
      (3)  Kommissionens forordning (EF) nr. 2494/96 af 23. december 1996 om tarifering af visse varer i den kombinerede nomenklatur (EUT L 338 af 28.12.1996, s. 38).